|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 8142 Αθήνα, 19/07/2019

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας συμπαραστέκεται στην άδικη και εκδικητική απόλυση του προέδρου του Εργατικού Κέντρου Λαυρίου και Ανατολικής Αττικής, συναδέλφου Δαμασκηνού Μέντη. Η επίκληση από την πλευρά της εταιρείας των τεράστιων διαφυγόντων κερδών λόγω των απεργιακών κινητοποιήσεων σε μια περίοδο που όπως η ίδια ομολογεί η παραγωγή της είναι στο ζενίθ, επιβεβαιώνει ότι η απόλυση του συναδέλφου σχετίζεται αποκλειστικά με την πρωτοπόρα συνδικαλιστική του δράση. Με τη δράση του για σταθερή και μόνιμη δουλειά με δικαιώματα κόντρα στο καθεστώς της ενοικιαζόμενης εργασίας, των εργολαβιών, της γενικευμένης ευελιξίας και της συνεχούς ομηρείας των εργαζομένων.

Υπερασπιζόμαστε το αναφαίρετο δικαίωμα στη συνδικαλιστική δράση, δυναμώνουμε την πάλη για σταθερή και μόνιμη δουλειά με δικαιώματα.

**Το Δ.Σ.**